

**Republika e Kosovës**

**Republic of Kosovo - Republika Kosova**

***Qeveria- Government -Vlada***

*Ministria e Financave Ministry of Finance*

*Ministarstvo Finansije*

**DOKUMENT SHPJEGUES PËR UDHËZIMIN ADMINISTRATIV MF- NR - XX/2018 PËR KRITERET PËRZGJEDHESE DHE PRIORITETIZIMIN E PROJEKTIT KAPITAL**

**Çështja kryesore e trajtuar**

Arsyeshmëria për hartimin e Udhëzimit Administrativ për kriteret përzgjedhëse dhe prioritetizimin e projektit kapital, qëndron në implementimin e nenit 21 dhe 23 të Ligjit Nr. 03/L-048 për Menaxhimin e Financave Publike dhe Përgjegjësitë, i Plotësuar dhe Ndryshuar me Ligjin Nr. 03/L-221, Ligjin Nr. 04/L-116, me Ligjin Nr. 04/L-194, me Ligjin Nr. 05/L-063 dhe me Ligjin Nr. 05/L-007 në Republikën e Kosovës, dhe ka për qëllim, shqyrtimin dhe vlerësimin e projekt - propozimit kapital nga çdo organizatë buxhetore gjatë përgatitjes së tij..

**Përshkrimi i shkurtër i çështjes**

Me ketë projekt Udhëzim Administrativ përcaktohen kriteret përzgjedhëse dhe prioritetizimi i projektit kapital gjatë shqyrtimit dhe vlerësimit nga çdo organizatat buxhetore.

**Qëllimi i konsultimit**

Qëllim kryesor i konsultimit të Udhëzim Administrativ për kriteret përzgjedhese dhe prioritetizimin e projektit kapital, është që Organi Propozues, të sigurojë opinionet dhe rekomandimet nga grupet e caktuara të interesit që merren me shqyrtimin dhe vlersimin e projektit kapiltal .

 Një kontribut të veçantë mund të ofrojnë edhe institucionet që janë të ndërlidhura me këtë fushë të rëndësishme si dhe institucionet ndërkombëtare të vendosura në Kosovë të cilat në një mënyrë apo tjetër janë edhe monitorues të zbatimit të legjislacionit në fuqi.

Për këto dhe për arsye të tjera, Qeveria e Kosovës, ka konsideruar që forma më e mirë e procesit të politik-bërjes në aspektin legjislativ, është konsultimi i hershëm me grupet e interesit, të cilat do të ndikojnë drejtpërdrejtë në përmirësimin e cilësisë së këtij Udhëzimi Administrativ.

Procesi i konsultimeve me grupet e interesit do të bëhet në formë të shkruar, ku në mënyrë të detajuar, do të bëhen pyetjet për çështjet e propozuara. Përveç pyetjeve të cilat ne si organ propozues i kemi caktuar, grupet e interesit, do të kenë mundësinë të propozojnë edhe çështjet tjera të cilat mendojnë se janë të rëndësishme dhe të nevojshme për diskutim. Ofrimi i përgjigjeve të qarta dhe të argumentuara, do të kontribuonte drejtpërdrejtë në përmirësimin e cilësisë së Udhëzimit të propozuar. Të gjitha komentet, rekomandimet, alternativat tuaja të propozuara në këtë Udhëzim, ne si institucion propozues, do ti analizojmë dhe në afatin sa më të shkurtër, do t’i inkorporojmë. Pas përfundimit të draftit përfundimtar së bashku me tabelën informuese, do t’ua përcjellim të gjitha grupeve të përfshira në konsultim

**Afati përfundimtar për dorëzimin e përgjigjeve**

Afati përfundimtar i dorëzimit të kontributit me shkrim në kuadër të procesit të konsultimit, për Udhëzimin Administrativ për kriteret përzgjedhëse dhe prioritetizimin e projektit kapital është deri më datën 31/01/2019.

Të gjitha komentet e pranuara deri në këtë afat do të përmblidhen nga ana e personit përgjegjës.

Të gjitha kontributet me shkrim duhet të dorëzohen në formë elektronike në e-mail adresën: jeton.sh.kryeziu@rk-gov.net, me titull Udhëzimi Administrativ për kriteret përzgjedhëse dhe prioritetizimin e projektit kapital

Ju lutemi që në kuadër të kontributit tuaj me shkrim, të specifikoni qartë së në çfarë cilësie jeni duke kontribuar në këtë proces konsultimi (p.sh. në cilësi të përfaqësuesit të organizatës, kompanisë, në cilësi individuale, etj.)

**Komentet nga organizatat**

Ju lutem, që komentet tuaja të ofrohen sipas udhëzimeve të shënuara më poshtë:

**Emri i organizatës që jep komente:**

**Fushat kryesore të veprimit të organizatës:**

**Informatat e kontaktit të organizatës (adresa, e-mail, telefoni):**

**Data e dërgimit të komenteve**:

Forma e kontributit është e hapur, mirëpo preferohet që kontributet tuaja t’i përfshini në kuadër të tabelës së bashkëngjitur më poshtë në këtë dokument, e cila përfshin çështjet kyçe të këtij dokumenti.

|  |  |  |  |
| --- | --- | --- | --- |
|  | **Çështjet kyçe** | **Komente rreth draftit aktual** | **Komente shtesë** |
| **1** | Pyetja 1 |  |  |
| **2** | Pyetja 2 |  |  |
| **3** | Shtoni pyetje sipas nevojës |  |  |
| **4** | Komente tjera |  |  |

Bashkëngjitur me këtë dokument, gjeni Udhëzimin Administrativ për kriteret përzgjedhëse dhe prioritetizimin e projektit kapital.